ཨུ་ཡོན་རྣམ་པ་ཚོ།ཀྲུང་གོ་གུང་ཁྲན་ཏང་གིས་རང་རེའི་རྒྱལ་ཁབ་དང་མི་དམངས་ཀྱི་སྣེ་ཁྲིད་དེ་ཀྲུང་ཧྭ་མི་རིགས་རླབས་ཆེན་བསྐྱར་དར་གྱི་ཀྲུང་གོའི་ཕུགས་འདུན་མངོན་འགྱུར་ཡོང་བ་བྱེད་པའི་ལོ་རྒྱུས་ཀྱི་རྒྱང་སྐྱོད་ལམ་བུའི་ཐོག་སྐྱོད་བཞིན་ཡོད་པ་དང་ང་ཚོ་ལོ་རྒྱུས་ཀྱི་ཁྱད་ཆོས་གསར་པའི་རླབས་ཆེའི་འཐབ་རྩོད་མང་པོའི་ནང་དངོས་སུ་ཞུགས་བཞིན་ཡོད་པས་ང་ཚོས་ངེས་པར་དུ་འགན་འཁྲི་ཁ་གསལ་དང་འགན་ཁུར་ཕོད་པ་བྱེད་དགོས།ང་ཚོས་བློ་བརྟན་འགྱུར་མེད་ངང་ཀྲུང་གོ་གུང་ཁྲན་ཏང་གི་འགོ་ཁྲིད་མཐའ་འཁྱོངས་དང་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་འགྲོ་ལམ་གྱི་གདེང་ཚོད་དང་།རིགས་པའི་གཞུང་ལུགས་ཀྱི་གདེང་ཚོད།ལམ་ལུགས་ཀྱི་གདེང་ཚོད་བཅས་ཆེ་རུ་བཏང་སྟེ་ཐུན་མོང་གི་འབད་འཐབ་དམིགས་ཚད་དང་།ཐུན་མོང་གི་ལོ་རྒྱུས་ཀྱི་ལས་དབང་།ཐུན་མོང་གི་རིག་གནས་རྒྱུན་འཛིན་བཅས་ཀྱི་ཐོག་ནས་སྒྱུར་བཅོས་ཀྱི་ཐུན་མོང་ངོས་འཛིན་དང་།འཕེལ་རྒྱས་ཀྱི་ཐུན་མོང་ངོས་འཛིན།ཁྲིམས་སྐྱོང་གི་ཐུན་མོང་ངོས་འཛིན།རུལ་སུངས་ལ་ངོ་རྒོལ་བྱེད་པའི་ཐུན་མོང་ངོས་འཛིན།རིན་ཐང་ལྟ་བའི་ཐུན་མོང་ངོས་འཛིན་བཅས་རྒྱ་ཁྱབ་ངང་གཅིག་ཏུ་འདུས་པ་བྱས་ཏེ་ཐུན་མོང་ཐོག་མཐུན་སྒྲིལ་འབད་འཐབ་བྱེད་པའི་བསམ་བློ་ཆབ་སྲིད་ཀྱི་རྨང་གཞི་ཟམ་མི་ཆད་པར་བརྟན་དུ་བཏང་ཐོག་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་མཐའ་འཁྱོངས་དང་འཕེལ་རྒྱས་དང་འབྱོར་འབྲིང་སྤྱི་ཚོགས་སྒོ་ཀུན་ནས་སྐྲུན་ཐུབ་པ་དང་།སྒྱུར་བཅོས་སྒོ་ཀུན་ནས་གཏིང་ཟབ་ཏུ་གཏོང་བ།སྒོ་ཀུན་ནས་ཁྲིམས་ལྟར་རྒྱལ་སྐྱོང་།སྒོ་ཀུན་ནས་ཏང་ནན་སྐྱོང་བཅས་ཡོང་ཆེད་དྲང་ནུས་ཆེན་པོ་གཅིག་ཏུ་འདུས་པ་བྱེད་དགོས།